卓蘭鎮

卓蘭鎮，係臺灣苗栗縣嘅一個鎮，喺苗栗縣南端。西以關刀山稜線同三義鄉相接，北同景山溪、拖沙尾山稜線、大湖鄉相鄰，東以馬拉邦山脈同泰安鄉相連，南以大安溪同臺中市東勢區、和平區相隔。四季氣候溫和，雨季主要喺5月至6月、8月至10月。另外，卓蘭係臺灣水果重要產地，所以有水果王國呢個雅稱。人口組成方面以客家人為主，約佔84%。

本鎮地名源自於原住民巴則海族罩蘭社「Tarien」，喺清代雍正年間契字上叫「搭連」，巴則海語意思係「美麗嘅原野」；1836年刊行嘅彰化縣志，則叫「罩蘭」；1860年代初期嘅臺灣府輿圖纂要叫「打難」。1920年臺灣總督府進行政區改正時，改叫「卓蘭」。

苗栗縣